**Zhong Zhong** [ʈʂʊ́ŋ.ʈʂʊ́ŋ] (kineski **中中**, pinyin **Zhōng Zhōng**; Šangaj, 27. XI. 2017.) i **Hua Hua** [xwǎ.xwǎ] (kineski **华华**, pinyin **Huá Huá**; Šangaj, 5. XII. 2017.), ženke javanskoga makakija. Prvi su primati klonirani upotrebom tehnike prijenosa jezgre somatske stanice (SCNT); 1996. istom tehnikom kloniranja proizvedena je ovca Dolly. Za razliku od prethodnih pokušaja kloniranja majmunâ, donirane jezgre uzete su iz fetalnih, a ne embrionalnih stanica. Primatkinje su rođene na Institutu za neuroznanost Kineske akademije znanosti u Šangaju.

Pozadina
--------

Nakon što su 1996. upotrebom tehnike prijenosa jezgre somatske stanice (SCNT) znanstvenici bili proizveli ovcu Dolly, uspješno su klonirane 23 vrste sisavaca, uključujući goveda, mačke, pse, konje i štakore. Ova tehnika nije bila uspješna u slučaju primatâ i nijedna trudnoća nije trajala više od 80 dana. Glavna poteškoća vjerojatno je bilo ispravno programiranje prenesenih jezgara radi potpore rastu embrija. Tetru, ženku rezus-majmuna rođenu u oktobru 1999, kreirao je tim na čelu s Geraldom Schattenom iz Oregonskoga nacionalnog centra za istraživanje primata upotrijebivši drukčiju tehniku, tzv. »cijepanje embrija«. Time je ona postala prvi »klonirani« primat dobiven artificijelnom geminacijom, što je znatno manje kompleksna procedura u odnosu na transfer DNA korišten za kreiranje Zhong Zhong i Hua Hue.

Proces
------

Zhong Zhong i Hua Huu su proizveli znanstvenici s Instituta za neuroznanost Kineske akademije znanosti u Šangaju predvođeni Sun Qiangom i Poo Mu-mingom. Nakon što su jezgre fibroblasta ekstrahirali iz abortiranoga fetusa majmuna (javanski makaki, *Macaca fascicularis*), insertirali su ih u jajne stanice iz kojih su prethodno bile uklonjene njihove vlastite jezgre. Da bi izbrisao epigenetičku memoriju transferiranih jezgara po kojoj su one bivale iz somatskih stanica, tim je upotrijebio dva enzima. Ovaj krucijalni korak omogućio je istraživačima svladavanje glavne prepreke koja je dotad sprečavala uspješno kloniranje primata. Zatim su 21 od tih jajašaca usadili majmunskim surogat-majkama, što je rezultiralo sa šest trudnoća od kojih su dvije proizvele živuće životinje. Majmuni su nazvani Zhong Zhong i Hua Hua, čime se referiralo na kinesko ime za Kinu (kineski 中华, *Zhonghua*). Iako je stopa uspjeha i dalje bila niska, metode bi se u budućnosti mogle poboljšati radi povećanja stope preživljenja. Komparacije radi, škotski tim koji je 1996. kreirao ovcu Dolly izvršio je 277 pokušaja i proizveo samo jedno jedino janje.

Znanstvenici su također pokušali klonirati makakije koristeći jezgre odraslih donora, što je puno teže. Implantirali su 42 surogat-majke, što je rezultiralo sa 22 trudnoće, no dobivena su tek dva mlada makakija što su umrla ubrzo po rođenju.

Implikacije
-----------

Prema Poo Mu-mingu, glavno je značenje ovoga događaja u tome što bi se postupak mogao upotrebljavati za kreiranje genetički identičnih majmuna za upotrebu u eksperimentima sa životinjama. Javanski makaki već je uspostavljeni model organizma za proučavanje ateroskleroze, makar je Poo odlučio istaknuti neuroznanost, poimence navodeći Parkinsonovu i Alzheimerovu bolest, kada se u januaru 2018. pojavio u programu radijskih vijesti *All Things Considered*.

Rođenje dva klonirana primata izazvalo je zabrinutost i među bioetičarima. Hyun Insoo s Univerziteta Case Western Reserve upitao je znači li to da je kloniranje čovjeka sljedeće. Poo je gostujući na *All Things Considered* izjavio: »Tehnički govoreći može se klonirati čovjeka... No nećemo to učiniti. Apsolutno ne postoji plan da se išta radi na ljudima.«

Vidi još
--------

* lista kloniranih životinja

Izvori
------

1. 1 2 3  Gao, Yun (25. I. 2018). „Chinese scientists clone monkeys in world first". *China Global Television Network*. Pristupljeno 25. I. 2018.
2. 1 2 3 4 5  Liu, Zhen et al. (24. I. 2018). „Cloning of Macaque Monkeys by Somatic Cell Nuclear Transfer". *Cell*. DOI:10.1016/j.cell.2018.01.020. Pristupljeno 24. I. 2018.
3. ↑  

	* Normile, Dennis (24. I. 2018). „These monkey twins are the first primate clones made by the method that developed Dolly". *Science (časopis)*. DOI:10.1126/science.aa1066. Pristupljeno 24. I. 2018.
	* Cyranoski, David (24. I. 2018). „First monkeys cloned with technique that made Dolly the sheep – Chinese scientists create cloned primates that could revolutionize studies of human disease.". *Nature (časopis)* **553**: 387-388. Pristupljeno 24. I. 2018.
4. 1 2 3 4  Maron, Dina Fine (24. I. 2018). „First Primate Clones Produced Using the "Dolly" Method – The success with monkeys could ignite new ethical debates and medical research". *Scientific American*. Pristupljeno 24. I. 2018.
5. 1 2  Kolata, Gina (24. I. 2018). „Yes, They’ve Cloned Monkeys in China. That Doesn’t Mean You’re Next.". *The New York Times*. Pristupljeno 25. I. 2018.
6. ↑  

	* Briggs, Helen (24. I. 2018). „First monkey clones created in Chinese laboratory". *BBC News*. Pristupljeno 24. I. 2018.
	* Associated Press (24. I. 2018). „Scientists Successfully Clone Monkeys; Are Humans Up Next?". *The New York Times*. Pristupljeno 24. I. 2018.
	* Hotz, Robert Lee (24. I. 2018). „China Breaks a Cloning Barrier: Primates – The development heralds the possibility of genetically engineered primates for drug testing, gene editing and brain research". *The Wall Street Journal*. Pristupljeno 24. I. 2018.
7. ↑  Staff (24. I. 2018). „Meet Zhong Zhong and Hua Hua, the first monkey clones produced by method that made Dolly". *Science Daily*. Cell Press. Pristupljeno 25. I. 2018.
8. ↑  White-house, David (14. I. 2000). „Scientists 'clone' monkey". *BBC News*. Pristupljeno 24. I. 2018.
9. ↑  Genetic Science Learning Center. „The History of Cloning". University of Utah. Pristupljeno 24. I. 2018.
10. ↑  Kimberley A. Phillips, Karen L. Bales, John P. Capitanio, Alan Conley, Paul W. Czoty, Bert A. ‘t Hart, William D. Hopkins, Shiu-Lok Hu, Lisa A. Miller, Michael A. Nader, Peter W. Nathanielsz, Jeffrey Rogers, Carol A. Shively, and Mary Lou Voytko (10. IV. 2014). „Why Primate Models Matter". Pristupljeno 24. I. 2018.
11. 1 2  
	* Rob Stein (24. I. 2018). „Chinese Scientists Clone Monkeys Using Method That Created Dolly The Sheep". National Public Radio. Pristupljeno 24. I. 2018.

Eksterni linkovi
----------------

* „Gallery of cloned animals". Arhivirano iz originala na datum 2016-03-12. Pristupljeno 2018-01-29.
* „Researchers clone monkey by splitting embryo". Arhivirano iz originala na datum 2006-08-13. Pristupljeno 2018-01-29.